નવી દિલ્હી- જમ્મુ અને કશ્મીર સાથે જોડાયેલા આર્ટિકલ 35-A પર આજે સુપ્રીમ કોર્ટમાં સુનાવણી યોજાવાની હતી. જોકે આજે આ સુનાવણી સ્થગિત કરવામાં આવી છે. હવે પછી આર્ટિકલ 35-Aની સુનાવણી સુપ્રીમ કોર્ટમાં આગામી વર્ષે 19 જાન્યુઆરીના રોજ હાથ ધરવામાં આવશે. આપને જણાવી દઈએ કે, આ સમયે જમ્મુ-કશ્મીર સરકારે (હાલમાં રાજ્યપાલનું શાસન) સુપ્રીમ કોર્ટમાં ફરી એકવાર સોગંદનામું આપ્યું હતું. જેમાં જણાવવામાં આવ્યું હતું કે, રાજ્યની હાલની સ્થિતિ એવી નથી કે, આ કાયદા સાથે છેડછાડ કરી શકાય.